CELEX: 32006D0022(01)
Language: lv
Date: 2006-12-15 00:00:00
Title: 2007/43/EK: Eiropas Centrālās bankas Lēmums ( 2006. gada 15. decembris ), ar kuru nosaka pasākumus, kas vajadzīgi Eiropas Centrālās bankas kapitāla apmaksai, kuru veic iesaistītās valstu centrālās bankas (ECB/2006/22)

31.1.2007   
            
            
               LV
            
            
               Eiropas Savienības Oficiālais Vēstnesis
            
            
               L 24/3
            
         
      EIROPAS CENTRĀLĀS BANKAS LĒMUMS
   
   (2006. gada 15. decembris),
   ar kuru nosaka pasākumus, kas vajadzīgi Eiropas Centrālās bankas kapitāla apmaksai, kuru veic iesaistītās valstu centrālās bankas
   (ECB/2006/22)
   (2007/43/EK)
   EIROPAS CENTRĀLĀS BANKAS PADOME,
   ņemot vērā Eiropas Centrālo banku sistēmas un Eiropas Centrālās bankas Statūtus, un jo īpaši to 28.3. pantu,
   tā kā:
   
               (1)
            
            
               2004. gada 22. aprīļa Lēmums ECB/2004/6, ar kuru nosaka pasākumus, kas vajadzīgi Eiropas Centrālās bankas kapitāla apmaksai, kuru veic iesaistītās valstu centrālās bankas (1), noteica, kādā veidā un kādā apmērā to dalībvalstu centrālajām bankām (VCB), kas ieviesušas euro, (turpmāk tekstā – “iesaistītās VCB”) bija pienākums 2004. gada 1. maijā apmaksāt Eiropas Centrālās bankas (ECB) kapitālu.
            
         
               (2)
            
            
               Ņemot vērā Bulgārijas un Rumānijas pievienošanos Eiropas Savienībai un to attiecīgo valsts centrālo banku kļūšanu par ECBS daļu 2007. gada 1. janvārī, 2006. gada 15. decembra Lēmums ECB/2006/21 par valstu centrālo banku procentuālo daļu Eiropas Centrālās bankas kapitāla parakstīšanas atslēgā (2) nosaka katrai VCB, kura 2007. gada 1. janvārī būs ECBS dalībniece, no 2007. gada 1. janvāra piemērojamos jaunos svērumus ECB paplašinātā kapitāla parakstīšanas atslēgā (turpmāk tekstā attiecīgi – “kapitāla atslēgas svērumi” un “kapitāla atslēga”).
            
         
               (3)
            
            
               No 2007. gada 1. janvāra ECB parakstītais kapitāls būs 5 760 652 402,58 euro.
            
         
               (4)
            
            
               Saistībā ar kapitāla atslēgas paplašināšanu ir jāpieņem jauns ECB lēmums, ar kuru no 2007. gada 1. janvāra atceļ Lēmumu ECB/2004/6 un ar kuru nosaka, kādā veidā un kādā apmērā iesaistītajām VCB ir pienākums 2007. gada 1. janvārī apmaksāt ECB kapitālu.
            
         
               (5)
            
            
               Padomes 2006. gada 11. jūlija Lēmuma 2006/495/EK saskaņā ar Līguma 122. panta 2. punktu par vienotās valūtas pieņemšanu Slovēnijā 2007. gada 1. janvārī (3) 1. pants nosaka, ka 2003. gada Pievienošanās akta (4) 4. pantā minētais Slovēnijas izņēmuma statuss tiek atcelts no 2007. gada 1. janvāra.
            
         
               (6)
            
            
               Saskaņā ar 2006. gada 30. decembra Lēmumu ECB/2006/30 par to, kā Banka Slovenije apmaksā kapitālu, nodod ārvalstu valūtas rezerves aktīvus un izdara iemaksas Eiropas Centrālās bankas rezervēs un uzkrājumos (5), Banka Slovenije ir pienākums 2007. gada 1. janvārī apmaksāt atlikušo daļu no tās parakstītā ECB kapitāla, ņemot vērā paplašināto kapitāla atslēgu,
            
         IR PIEŅĒMUSI ŠĀDU LĒMUMU.
   1. pants
   Apmaksātā kapitāla apmērs un veids
   Iesaistītās VCB 2007. gada 1. janvārī pilnībā apmaksā to parakstīto ECB kapitālu. Ņemot vērā Lēmuma ECB/2006/21 2. pantā paredzētos kapitāla atslēgas svērumus, katra iesaistītā VCB 2007. gada 1. janvārī apmaksā summu, kas pretī tās nosaukumam norādīta šajā tabulā:
   
               Iesaistītā VCB
            
            
               (EUR)
            
         
               Nationale Bank van België/Banque nationale de Belgique
            
            
               142 334 199,56
            
         
               Deutsche Bundesbank
            
            
               1 182 149 240,19
            
         
               Bank of Greece
            
            
               104 659 532,85
            
         
               Banco de España
            
            
               434 917 735,09
            
         
               Banque de France
            
            
               828 813 864,42
            
         
               Central Bank and Financial Services Authority of Ireland
            
            
               51 183 396,60
            
         
               Banca d'Italia
            
            
               721 792 464,09
            
         
               Banque centrale du Luxembourg
            
            
               9 073 027,53
            
         
               De Nederlandsche Bank
            
            
               224 302 522,60
            
         
               Oesterreichische Nationalbank
            
            
               116 128 991,78
            
         
               Banco de Portugal
            
            
               98 720 300,22
            
         
               Banka Slovenije
            
            
               18 399 523,77
            
         
               Suomen Pankki
            
            
               71 708 601,11
            
         2. pants
   Apmaksātā kapitāla koriģēšana
   1.   Ņemot vērā, ka iesaistītās VCB, izņemot Banka Slovenije, jau ir pilnībā apmaksājušas savas daļas ECB parakstītajā kapitālā, ko saskaņā ar Lēmumu ECB/2004/6 piemēro līdz 2006. gada 31. decembrim, iesaistītās VCB, izņemot Banka Slovenije, vai nu pārskaita papildu summu ECB, vai arī saņem attiecīgu summu atpakaļ no ECB, lai panāktu atbilstību 1. panta tabulā norādītajām summām. Banka Slovenije veicamo kapitāla apmaksu nosaka Lēmums ECB/2006/30.
   2.   Saskaņā ar šo pantu veiktos pārvedumus izdara saskaņā ar 2006. gada 15. decembra Lēmumu ECB/2006/23, ar kuru nosaka noteikumus un nosacījumus Eiropas Centrālas bankas kapitāla daļu nodošanai valstu centrālo banku starpā un apmaksātā kapitāla koriģēšanai (6).
   3. pants
   Nobeiguma noteikumi
   1.   Šis lēmums stājas spēkā 2007. gada 1. janvārī.
   2.   Ar šo no 2007. gada 1. janvāra tiek atcelts Lēmums ECB/2004/6.
   3.   Atsauces uz Lēmumu ECB/2004/6 uzskata par atsaucēm uz šo lēmumu.
   
      Frankfurtē pie Mainas, 2006. gada 15. decembrī.
      
         
            ECB priekšsēdētājs
         
         Jean-Claude TRICHET
         
      
   
   
      (1)  OV L 205, 9.6.2004., 7. lpp.
   
   
      (2)  Sk. šā Oficiālā Vēstneša 1 lpp.
   
      (3)  OV L 195, 15.7.2006., 25. lpp.
   
   
      (4)  OV L 236, 23.9.2003., 33. lpp.
   
   
      (5)  Sk. šā Oficiālā Vēstneša 17 lpp.
   
      (6)  Sk. šā Oficiālā Vēstneša 5 lpp.